Publication: Magyar Közlöny
Issue: MK-2011-27 (Year: 2011, Number: 27)
Era: contemporary
Section: szóló 2010. évi CLVIII. törvény 113. §-ában előírtak szerint kell eljárni. A felügyeleti díj
Paragraph Index: 104

(2)]. A 213 Befektetett pénzügyi eszközök kamatai, árfolyamnyeresége sort – amelynek kitöltésére az Szmt. 84. § (3), (4) bekezdés, kamat jellegű bevételekre a Hitkr. 10. § (2)–(3) bekezdés az irányadó – kamat- és kamatjellegű bevételekre és árfolyamnyereségre kell bontani. Árfolyamnyereség értékesítéskor és beváltáskor realizálódhat. A kamatbevételek között jelenik meg a befektetési jegy és kockázati tőkealap-jegy hozama, a pénzügyi lízing lízingdíj bevétele is. Ha a részesedések és befektetett pénzügyi eszközök értékesítéskor, illetve értékesítéskor, vagy beváltáskor realizált árfolyameredmény veszteség jellegű, akkor az eredménytétel a IX. Pénzügyi műveletek ráfordításai, 221 Befektetett pénzügyi eszközök árfolyamvesztesége soron jelenik meg [Szmt. 85. § (1) bekezdés]. A tábla 214 Egyéb kapott (járó) kamatok és kamatjellegű bevételek és 222 Fizetendő kamatok és kamatjellegű ráfordítások blokkjaiban egymással egyező szerkezetben jelennek meg a pénzforgalmi szolgáltatási és a kapcsolódó pénzügyi szolgáltatási tevékenység felügyeleti szempontból kiemelt jelentőségű kamatbevételek és - ráfordítások, valamint a Hitkr. 10. § (2)–(3) szerinti kamatjellegű bevételek és ráfordítások. A 2141 sor a) Pénzforgalmi alaptevékenységekkel összefüggő eredménytételeket kell megjeleníteni. A 2142 sor b) Ügyfélpénzek védelme érdekében a Hpt. 87/L. § értelmezése szerint keletkezett követelésekhez kapcsolódó kamat- és kamatjellegű bevételek és ráfordítások sorokon jelennek meg. A Hpt. 87/L. § (3) b) pontja szerint kötött biztosítás vagy garancia díját az Egyéb alábontó sorban kérjük megjeleníteni. A 2143 c.) Egyéb kamat és kamatjellegű bevételek és ráfordítások sorban kell megjeleníteni az egyéb üzleti tevékenységhez kapcsolódó eredménytételeket az Szmt. 84. § (5) és 85. §

Source: https://magyarkozlony.hu/hivatalos-lapok/e033a107f01f229b24b61639b1504b9baadbbdfe/dokumentumok/55df133e548a31928afa2e5e78be8d533e61efd3/letoltes